**Dakar 2016:** **Petronas De Rooy Iveco -tiimi tähtää voittoon**

*Petronas De Rooy Iveco -tiimi ilmoitti osallistuvansa maailman kuuluisimman erämaarallin seuraavaan kilpailuun.*

*Neljä Ivecon ajoneuvoa kokeilee kestävyyttään maastonsa puolesta erittäin haastavalla Etelä-Amerikan reitillä. Kahta ajoneuvoista ajavat Iveco-tiimien uudet kuljettajat: Aleš Loprais ja Anton Van Genugten ajavat Petronas De Rooy Iveco -tiimin nimissä.*

*Lisäksi Gerard De Rooy on varustanut yhden kuorma-auton paikalliselle La Gloriosa De Rooy Iveco -tiimille.* *Kyseistä ajoneuvoa ajaa argentiinalainen kuljettaja, Federico Villagra, joka tunnetaan nimellä “El Coyote”. Hän kilpailee Ivecon argentiinalaisten myyjien tukemana.*



Torinossa 30.12.2015



Iveco on jälleen mukana legendaarisessa Dakar-rallissa Petronas De Rooy Iveco -tiimin virallisena tukijana. **Neljä Ivecon kuorma-autoa** – **kaksi Powerstar-mallia ja kaksi Trakker-mallia** – kilpailee vuoden 2016 Dakar-rallissa (3. - 16. tammikuuta) **tukenaan** **seitsemän Ivecon avustusajoneuvoa.**

Maailman tunnetuimman kestävyysajon 38. kilpailu järjestetään jälleen kerran Etelä-Amerikassa. Ralli starttaa Argentiinan pääkaupungista, Buenos Airesista, tammikuun 3. päivä. Argentiinan ja Bolivian läpi kulkevalla 9 000 km pitkällä reitillä kilpaillaan kelloa vastaan.

**Petronas De Rooy Iveco -tiimi** koostuu hollantilaisesta tiiminjohtajasta, **Gerard De Rooysta**, espanjalaisesta **Josep Vila Rocasta** ja **kahdesta uudesta kuljettajasta:** tšekkiläisestä **Aleš Lopraisista** ja Alankomaista kotoisin olevasta **Anton Van Genugtenista**.

**De Rooy** kuljettaa ensimmäistä **Iveco Powerstaria** (sleeper-cab -malli) ja johtaa tiimiä. Hollantilaissyntyinen De Rooy ei ole ensimmäistä kertaa mukana kilpailussa. Hän voitti kuorma-autoluokan vuonna 2012 Iveco Powerstarilla ja voitti kaksi vuotta sitten tiukan kamppailun toisesta sijasta. De Rooyn apukuljettaja, **Moi Torralardona**, on kokenut kartanlukija. Hän on myös toiminut apukuljettajana monelle tärkeälle Dakar-kuljettajalle. Hän ja De Rooy testasivat yhteistyökykyään Marokossa hiljattain pidetyssä rallissa.

**Iveco S.p.A.** Via Puglia 35 10156 Torino, Italia

[www.iveco.com](http://www.iveco.com)

Toista **Powerstaria** ajaa tšekkiläinen kuljettaja, **Aleš Loprais**. Hän on yksi tiimin uusista kuljettajista,

joka on tunnettu nopeudestaan. Aleš on kuusinkertaisen Pariisi–Dakar-rallin voittajan, Karel Lopraisin, veljenpoika ja voittajaehdokas vuoden 2016 Dakar-rallissa. **Marco Alcayna Ferran**, joka on ammattilaiskartanlukija ja yksi tiimin vahvimmista jäsenistä, toimii hänen apukuljettajanaan.

**Anton van Genugten**, tiimin toinen kuljettaja, on rallikuljettaja. Tiimi valitsi hänet ajamaan koko kilpailun ajaksi **Iveco Trakkeria**, joka kuljettaa varaosia. Van Genugten työskentelee kuorma-auton kuljettajana, joten hän oli täydellinen valinta tähän kuljetustyöhön. **Anton van Limpt**, joka on toiminut van Genugtenin uskollisena kartanlukijana jo vuosia, toimii apukuljettajana, kun Genugten osallistuu ensimmäistä kertaa kisaan Ivecon kuorma-autolla osana erittäin organisoitua ryhmää.

**Josep Vila Roca**, yksi kokeneimmista Dakar-kuljettajista, ajaa **toista** **Iveco Trakkeria**. Hän on erittäin kilpailuhenkinen, kykenevä ja luotettava kuljettaja, joka on osallistunut useisiin Dakar-ralleihin. Hänen paras saavutuksensa on vuoden 2011 Dakar-rallin viiden sija. Apukuljettajana toimii katalonialainen **Xavi Roqeta Colome**, joka on erinomainen kartanlukija.

Vuoden 2016 kilpailussa Iveco tukee myös paikallista **La Gloriosa De Rooy Iveco** -tiimiä, jonka kokosi kuuluisa argentiinalainen rallikuljettaja **Federico Vilagra,** joka tunnetaan nimellä **“El Coyote”.** Hän ajaa vuoden 2016 Dakar-rallissa Iveco Powestarilla, jonka on varustanut Gerard De Rooy. Kilpailu on hänelle ensimmäinen kuorma-autoluokassa. Vilagra testasi ajoneuvoa ensimmäisen kerran lokakuussa Marokossa ja teki todella upean suorituksen. **Jorge Perez Companc**, ammattilaiskartanlukija ja vuoden 2005 Argentiinan rallin voittaja, toimii apukuljettajana. Hän on myös vakio-osallistuja Dakar-rallissa ja on osallistunut jokaiseen Dakar-ralliin vuodesta 2000.

Vuoden 2016 Dakar-rallissa kahta tiimiä sponsoroivat FPT Industrial, CHN Industrialin brändi, joka suunnittelee ja valmistaa voimalinjoja tie- ja maastoajoneuvoihin sekä merialuksiin ja voimantuotantoratkaisuihin, ja OK Trucks -brändi, joka myy Ivecon sertifioimia käytettyjä ajoneuvoja.

**Ivecon kilpailuajoneuvot – Voimaa – Luotettavaa suorituskykyä – Kestävyyttä**

Iveco on koonnut ajoneuvot juuri vuoden 2016 Dakar-rallia varten. Kolme Iveco Powerstaria ja kaksi Iveco Trakkeria päiväohjaamolla valmistettiin Espanjassa. Ralliajoneuvojen lisäksi kokoonpanoon kuuluu kuusi Trakker-avustusajoneuvoa (yksi 4x4, neljä 6x6 ja yksi 8x8) ja seitsemän tonnin painoinen pakettiauto, mitkä huolehtivat 20-henkisen mekaanikkoryhmän logistiikkatarpeista.

2

Iveco Trakker, jonka paino vaihtelee mallista riippuen 18–70 tonnin välillä, on ajoneuvo, joka on

suunniteltu äärimmäisiä tieolosuhteita varten. Sen uusi, Stralis-ohjaamo on myyjiltä ja loppukäyttäjiltä saadun ennakoivan palautteen pohjalta toteutettu. Se on suunniteltu alusta asti parantamaan ajettavuutta ja ohjaamon mukavuutta, jotka ovat kumpainenkin tärkeitä osa-alueita tuottavuutta ja työturvallisuutta ajatellen. Trakkerissa voima ja luotettavuus yhdistyvät uusien Stralis AD - ja Stralis AT -ohjaamoiden käyttömukavuuteen.

Trakker-mallit on saatavissa sekä vasemmanpuoleista että oikeanpuoleista liikennettä varten ja jokaista mallia voidaan muokata tiettyjen tarkoitusten mukaiseksi kiitos Iveco Cursor 13 -moottorien ja kahden ohjaamon (Hi-Land ja Hi-Track). Saatavilla olevat kuorma-automallit ovat 4x2, 4x4, 6x4, 6x6, 8x4 ja 8x8, joiden teholuokka on 380, 420 tai 440hp. Saatavilla olevat traktoriversiot ovat 4x2, 4x4, 6x4 ja 6x6. Trakkerit ovat täydellisiä äärimmäisiin maasto-olosuhteisiin, mutta myös tavallisille teille. Ne voidaan määritellä optimoimaan hyötykuorma ja polttoaineenkulutus.

Haastavat maastot ja erilaiset sääolosuhteet, jotka Ivecon kuorma-autojen on kestettävä 9 000 kilometrin matkalla Etelä-Amerikassa, sopivat hyvin tuotteelle sen monipuolisuutta ja vahvuuksia ajatellen. FPT Industrial valmistaa Iveco Cursor 13 -moottorit juuri kilpailua varten kehityskeskuksessaan Arbonissa, Sveitsissä. Moottorit tunnetaan erityisesti tehokkuudestaan ja kestävyydestään ja ne vauhdittavat Ivecon toiveita saada lisämenestystä Dakar-rallissa. 6-sylinterinen ja 13-litrainen yksikkö, jonka tunnusmerkki on nopea kuormituksen tunnistaminen varsinkin matalilla käyntinopeuksilla, koostuu yli 70 %:sti Euro 6 -standardoidusta laitteistosta, jota täydentävät käsin valikoidut osat FPT Industrialin teollisuus- ja merenkulkumoottoreista.

**Vuoden 2016 Dakar ja Ivecon live-uutiset**

Dakar-rallin vuosi 2016 rikkoo ennätyksiä, sillä ralliin on osallistumassa kaikkiaan 354 ajoneuvoa (55 kuorma-autoa, 110 autoa, 143 moottoripyörää, 46 mönkijää,), 556 kilpailijaa ja 60 eri kansallisuutta (mukaan lukien avustushenkilöt).

Iveco pitää fanit ajan tasalla koko rallin ajan osoitteessa [www.iveco.com/dakar](http://www.iveco.com/dakar)

3

**Iveco**

*Iveco on CNH Industrial N.V.:n tuotemerkki. CNH Industrial N.V. on maailmanjohtaja pääomahyödykkeissä New Yorkin pörssissä (NYSE: CNHI) ja Italian pörssin Mercato Telematico Azionariossa (MI: CNHI). Iveco suunnittelee, valmistaa ja markkinoi laajaa valikoimaa kevyitä, keskiraskaita ja raskaita hyötyajoneuvoja, maastokuorma-autoja ja muita ajoneuvoja, joita käytetään muun muassa maasto-olosuhteissa.*

*Merkin laaja tuotevalikoima sisältää Daily-mallit, eli 3–7 tonnin painoluokan ajoneuvot, Eurocargo-mallit, eli 6–19 tonnin painoluokan ajoneuvot ja Trakker-mallit (erityisesti maastoon) sekä Stralis-mallit, jotka molemmat painavat yli 16 tonnia. Lisäksi Iveco Astra -merkki valmistaa maastokuorma-autoja, tavallisia sekä nivellettyjä maansiirtoajoneuvoja ja erikoisajoneuvoja.*

*Iveco työllistää maailman laajuisesti lähes 21 000 henkilöä. Sillä on tuotantotiloja seitsemässä eri maassa Euroopassa, Aasiassa, Afrikassa, Oseaniassa sekä Latinalaisessa Amerikassa, joissa se valmistaa uusimpia teknologioita hyödyntäviä ajoneuvoja. 4 200 myynti- ja huoltopistettä yli 160 maassa takaa teknisen tuen saatavuuden kaikkialla, missä Ivecon ajoneuvo on käytössä.*

*Lisää tietoa Ivecosta saat:* [*www.iveco.com*](http://www.iveco.com)

*Lisää tietoa CHN Industrialista saat:* [*www.cnhindustrial.com*](http://www.cnhindustrial.com)

**Jos haluat lisää tietoja, ole hyvä ja ota yhteyttä:**

**Iveco Lehdistöpalvelu – EMEA-alue**

pressoffice@iveco.com
[www.ivecopress.com](http://www.ivecopress.com)
Puh. +39 011 00 72965

4